《送郭骙臣还河南兼柬孙钟元先生 其一》
明代·梁宪

十年江汉客，头白还山中。子从嵩岳来，值我蒲涧东。

安期去已久，菖蒲空紫茸。当时干项藉，苟遇成何功。

学仙即无有，千载见高风。嗟彼世间人，语之如瞆聋。

作者简介：梁宪（一六二四—一六八三？），字绪仲。东莞人。明思宗崇祯间任推官。后栖隐罗浮。著有《梁无闷集》、《黄冠闷语》。事见民国张其淦《东莞诗录》卷二二。梁宪诗，以北京图书馆藏清初刻本《梁无闷集》为底本。